Thèid faclair ùr Gàidhlig fhoillseachadh mar ghoireas air-loidhne an t-seachdain seo. Tha e a' leudachadh air na th' ann am Faclair na Pàrlamaid. 'S i a' chompanaidh a rinn Faclair na Pàrlamaid, TELI, a chuir ri chèile e le airgead bho Bhòrd na Gàidhlig. 'S ann do dhaoine a tha an sàs ann an obair-rianachd anns an Roinn Phoblaich as motha a bhios an goireas, a thuilleadh air ùghdarrasan poblach a tha a' cruthachadh phlanaichean Gàidhlig.